**31.01.2018.**

**ПРОМЕТ РОБЕ У ТРГОВИНИ НА МАЛО, децембар 2017.**

**Децембар 2017.**

Промет робе у трговини на мало у Републици Србији, у децембру 2017. године у односу на децембар 2016. године, већи је у текућим ценама за 5,1%, а у сталним ценама за 1,5%.

У децембру 2017. у поређењу са претходним месецом, промет робе је већи и у текућим и у сталним ценама за 12.1%.

**Јануар - децембар 2017.**

Промет робе у трговини на мало у периоду јануар - децембар 2017, у односу на исти период 2016. године, већи је у текућим ценама за 7,9%, а у сталним ценама за 3,7%.

Промет у трговини на мало (област 47 КД) добијен је на основу статистичког истраживања „Месечни извештај трговине на мало“, реализованог на узорку, и на основу пријава ПДВ-а добијених од Пореске управе.

Све објављене индексе треба третирати као претходне, што значи да може доћи до извесних корекција на основу оцењених резултата из редовних статистичких истраживања које спроводимо на већем броју јединица у узорку.

Индекси промета робе у сталним ценама добијени су дефлационирањем индекса у текућим ценама одговарајућим индексима потрошачких цена, из којих су искључени: вода (из комуналних система), струја и моторна возила, мотоцикли и делови.

Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).